সন্ন্যাস (চতুর্থ আশ্রম)
সন্ন্যাস (সংস্কৃত: संन्यास) হলো ত্যাগের জীবন ও হিন্দু পদ্ধতির চারটি জীবনপর্যায়ের মধ্যে চতুর্থ পর্যায় যা আশ্রম নামে পরিচিত, অন্যগুলো হলো ব্রহ্মচর্য, গার্হস্থ্য ও বানপ্রস্থ। সাধারণত পুরুষ বা নারীদের জীবনের শেষ বছরগুলিতে সন্ন্যাস ধারণা করা হয়, কিন্তু অল্প বয়স্ক ব্রহ্মচারীদের গার্হস্থ্য ও বানপ্রস্থ এড়িয়ে যাওয়ার, এবং জাগতিক ও বস্তুবাদী সাধনা ত্যাগের পাশাপাশি আধ্যাত্মিক সাধনায় জীবন উৎসর্গ করার স্বাধীনতা ছিল। সন্ন্যাস হলো একধরনের তপস্যা যা বস্তুগত আকাঙ্ক্ষা ও কুসংস্কারের পরিত্যাগ সহ বস্তুগত জীবন থেকে অনাগ্রহ ও বিচ্ছিন্নতার অবস্থার, এবং আধ্যাত্মিক সাধনায় জীবন অতিবাহিত করাকে বোঝায়। হিন্দুধর্মে সন্ন্যাস আশ্রমে পুরুষরা সন্ন্যাসী এবং নারীরা সন্ন্যাসিনী নামে পরিচিত। জৈন সন্ন্যাসবাদের সাধু ও সাধ্বী ঐতিহ্যের সাথে সন্ন্যাসের, এবং সন্ন্যাসী ও সন্ন্যাসিনীদের বৌদ্ধধর্মের ভিক্ষু এবং ভিক্ষুণীদের সাথে মিল রয়েছে। দ্বাদশ শতাব্দী থেকে ব্রিটিশ রাজের মাধ্যমে ভারতে মুসলিম শাসন প্রতিষ্ঠা ও আক্রমণের পরবর্তীতে, শৈব (গোসাইন) ও বৈষ্ণব (বৈরাগী) তপস্বীদের কিছু অংশ সামরিক শৃঙ্খলায় রূপান্তরিত হয়েছিল, যেখানে তারা মার্শাল আর্ট তৈরি করেছিল, সামরিক কৌশল তৈরি করেছিল এবং গেরিলা যুদ্ধে নিযুক্ত ছিল। যোদ্ধা  সন্যাসীরা (তপস্বী) ভারতীয় উপমহাদেশে ইউরোপীয়  উপনিবেশবাদ প্রতিষ্ঠার ক্ষেত্রে গুরুত্বপূর্ণ ভূমিকা পালন করেছিলো।